
PARLAMENTUL ROMÂNIEI

CAMERA DEPUTAŢILOR

	Comisia pentru politică  economică,

 reformă şi privatizare
	
	Bucureşti, 

Nr. 21/167/10.05.2006 

	
	
	


R  A  P  O  R  T    

asupra proiectului de Lege pentru modificarea art. 12 din Legea nr. 15/1990 prin reorganizarea unităţilor economice de stat ca regii autonome şi societăţi comerciale, Camera Deputaţilor fiind Cameră decizională (PLx 258/2006)

În conformitate cu prevederile art. 95 din Regulamentul Camerei Deputaţilor, republicat, cu modificările şi completările ulterioare, Comisia pentru politică economică, reformă şi privatizare a fost sesizată, spre dezbatere şi avizare în fond cu proiectul de Lege pentru modificarea art. 12 din Legea nr. 15/1990 prin reorganizarea unităţilor economice de stat ca regii autonome şi societăţi comerciale, Camera Deputaţilor fiind Cameră decizională.

 La întocmirea prezentului raport, Comisia a avut în vedere:1) avizul  favorabil  nr. 1393/11.10.2005 al Consiliului Legislativ şi s-a ţinut cont de recomandările făcute de consiliu; 2) avizul favorabil nr. PLx 258/19.04.2006 al Comisiei juridice, de disciplină şi imunităţi.

              Proiectul de lege are ca obiect modificarea art. 12 din Legea nr. 15/1990 prin reorganizarea unităţilor economice de stat ca regii autonome şi societăţi comerciale. Noutatea reglementării constă în reducerea numărului de membri în consiliile de administraţie ale regiilor autonome de la maxim 15 cât sunt în prezent, la maxim 9 membri, numiţi pe criterii de competenţă şi specializaţi în domeniul de activitate al regiei.

La dezbaterea proiectului de lege a participat, în conformitate cu art. 54 şi 55 din Regulamentul Camerei Deputaţilor, republicat, iniţiatorul propunerii legislative- domnul deputat Petru Călian. 

Potrivit prevederilor art. 61 din Regulamentul Camerei Deputaţilor, republicat, membrii Comisiei au examinat acest proiect de lege în şedinţa din data 9 mai 2006.
       Proiectul de lege face parte din categoria legilor ordinare, potrivit prevederilor art. 73 alin. (1) din Constituţia României, republicată.

           La lucrările comisiei au fost prezenţi 22 deputaţi, din totalul de 24 membri ai comisiei.


Raportul comisiei a fost adoptat cu  unanimitate de voturi ( 22 de voturi).
Proiectul de lege a fost adoptat de Senat în şedinţa din 5 aprilie 2006.

În urma dezbaterii, Comisia pentru politică economică, reformă şi privatizare a hotărât cu unanimitate de voturi să propună spre dezbatere şi adoptare plenului Camerei Deputaţilor, proiectul de Lege pentru modificarea  art. 12 din Legea nr. 15/1990 prin reorganizarea unităţilor economice de stat ca regii autonome şi societăţi comerciale, în forma adoptată de Senat.
  PREŞEDINTE,

MIHAI TUDOSE






SECRETAR,





NICULA VASILE COSMIN

       Alina Hodivoianu

C ă t r e,




 BIROUL  PERMANENT  AL





 CAMEREI  DEPUTAŢILOR


Vă înaintăm, alăturat, RAPORTUL asupra proiectului de Lege pentru modificarea art. 12 din Legea nr. 15/1990 prin reorganizarea unităţilor economice de stat ca regii autonome şi societăţi comerciale, Camera Deputaţilor fiind Cameră decizională (PLx 258/2006).

In raport de obiectul şi conţinutul său, proiectul de lege face parte din categoria legilor ordinare.
PREŞEDINTE,

MIHAI  TUDOSE

